Халкеро или Кьосе Еляз (, катаревуса: Χαλκερόν, Халкерон, до 1926 година Кьосе Еляз) е село в Гърция, в дем Кавала, област Източна Македония и Тракия.

География 
Селото е разположено на 100 m надморска височина в южните склонове на Урвил (Леканис Ори), на около 8 километра североизточно от демовия център Кавала.

История

В Османската империя 
В началото на XX век Кьосе Еляз е изцяло турско селище в Кавалска кааза на Османската империя. Съгласно статистиката на Васил Кънчов ("Македония. Етнография и статистика") към 1900 година Кюсе Елиасъ е изцяло турско селище с 360 жители.

В Гърция 
След Междусъюзническата война в 1913 година селото попада в Гърция. В 1923 година жителите на Кьосе Еляз са изселени в Турция по силата на Лозанския договор и на тяхно място са заселени гърци бежанци. В 1926 година името на селото е сменено на Халкерон. В преброяването от 1928 година населението на Халкеро е пресметнато към това на Кунупия (Джари). Според статистиката от 1928 година селото е изцяло бежанско с 30 семейства и 106 жители общо. От 1940 година двете селища са слети под името Халкеро. Българска статистика от 1941 година показва 293 жители.

Населението се изселва към Левки (Чинар). Отглежда градинарски култури и пшеница и се занимава и със скотовъдство.

Бележки 

Села в дем Кавала